Daisy og L.C. Bates hadde vært medlemmer av borgerrettsorganisasjonen National Association for the Advancement of Colored People (NAACP) sia de kom til Little Rock. Oppslutninga om organisasjonen økte etter krigen, og den blei radikalisert. Svarte soldater hadde sloss og ofra liv og helse for USA, og det virka da ekstra urimelig å komme hjem og bli møtt med diskriminering og vold. I 1952 blei Daisy valgt til leder for NAACP i Arkansas.